พอดีมีอะไรกันแฟนครั้งเดียวจะท้องไหมค่ะ
สวัสดีค่ะ หากไม่ได้มีเพศสัมพันธ์ในระยะปลอดภัย คือภายใน 1-7 วัน นับจากวันแรกที่มีประจำเดือนมา โอกาสในการตั้งครรภ์ก็จะมีได้ ดังนั้น หากไม่ได้ใช้ถุงยางอนามัยป้องกัน ก็อาจต้องพิจารณาทานยาคุมฉุกเฉินค่ะ โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุด แต่ไม่เกิน 72 ชั่วโมงทั้งนี้ ยาคุมฉุกเฉินมีทั้งชนิดที่ 1 เม็ดใน 1 แผง และชนิด 2 เม็ดใน 1 แผง โดยหากเป็นชนิดที่มี 1 เม็ด ก็ให้ทานเพียง 1 เม็ด หากเป็นชนิดที่มี 2 เม็ดใน 1 แผง ก็ให้ทานไปก่อน 1 เม็ด แล้วหลังจากนั้นอีก 12 ชั่วโมงต่อมา ก็ให้ทานไปอีก 1 เม็ดค่ะสำหรับประสิทธิภาพของยาคุมฉุกเฉินนั้นจะขึ้นอยู่กับความรวดเร็วในการทานยาเม็ดแรกหลังจากมีเพศสัมพันธ์ โดยหากทานภายในไม่เกิน 12 ชั่วโมงหลังการมีเพศสัมพันธ์ จะมีประสิทธิภาพในการป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%